Eleven tavasz

Május 29–30. között tartották az Eleven tavasz kulturális fesztivált. A Bartók Béla Boulevard Egyesület 2014-es megalakulása óta szervezi meg évente a tavaszi, 2015-től pedig az őszi eseményt, hogy a galériák, vendéglátóhelyek, közterek és művészek összekapcsolásával fesztiváltérré tegyék a Bartók Béla utat. Idén a Szent Gellért tértől a Feneketlen-tóig több mint 100 programot kínáltak a gyerekeknek, a családoknak, a zenét szerető közönségnek, valamint a gasztronómia, az alkotás és a kortárs művészet iránt érdeklődőknek.